proxectonos/corpus_dominio_legal_administrativo_tmp huggingface dataset:
COBRO MERCADO 4º TRIMESTRE 2021
ADMINISTRACIÓN LOCAL — Municipal — Illa de Arousa, A (Recadación, 22/12/2021)

Mediante Resolución da Alcaldía 2021-0664, aprobáronse as liquidacións por instalación postos mercado 4º trimestre correspondente ao exercicio 2021, por un total de 655,20 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado, será do día 13/12/2021 ao 07/02/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
DELEGACIÓN DE COMPETENCIAS DO PLENO NA ALCALDÍA
ADMINISTRACIÓN LOCAL — Municipal — Portas (Outros documentos, notificacións e informacións públicas, 07/10/2021)

O Concello de Portas carece de medios materiais e persoais suficientes e especializados para poder desenvolver a prestación do servizo de axuda no fogar, o que determina a necesidade de recorrer á contratación externa da prestación do servizo cunha empresa experta neste tipo de actuacións, de xeito que a execución do servizo se desenvolva conforme aos principios de eficacia, eficiencia e economía. Polo anteriormente sinalado e para garantir a continuidade da prestación deste servizo e dar cumprimento a normativa vixente en materia de Promoción da autonomía Persoal e atención as persoas en situación de dependencia faise preciso acudir a unha nova contratación de prestación de servizo nos termos da Lei de Contratos do Sector Público cunha entidade privada debidamente autorizada xa que a empresa que presta o servizo comunicou o Concello o seu desexo de non proceder a formalizar a prórroga do contrato vixente polo que remataría de prestar o servizo o vindeiro 30 de Novembro deste mismo ano. Ante a proximidade da data e visto a necesidade de ter licitado o servizo, estímase necesario proceder a delegación na Alcaldía para acelerar os trámites administrativos do procedemento de contratación. Considerando a posibilidade de delegación de competencias de determinadas materias do Pleno no Alcalde, conforme o artigo 22.4 da Lei 7/1985, do 2 de abril, Reguladora das Bases de Réxime Local, e co fin de axilizar a xestión administrativa, O Pleno da Corporación por maioría simple adopta do seguinte acordo: PRIMEIRO: Delegar no Alcalde-Presidente do Concello de Portas todas as competencias como órgano de contratación do contrato de servizo no fogar, investíndoo de cantas facultades fosen necesarias para iso. As delegacións anteriores conlevan as atribucións necesarias para a resolución dos recursos que contra aquelas procedan. SEGUNDO. Publicar este acordo no Boletín Oficial da Provincial, cursando efecto a partir do día seguinte ao da súa adopción. TERCEIRO. Os actos administrativos que sexan ditados por delegación indicarán, expresamente, esta circunstancia, mediante a inclusión, na parte expositiva, do texto: “Considerando que a adopción deste acordo é competencia da Alcaldía, en virtude da delegación acordada polo Pleno da Corporación en data 24-09-2021” Documento asinado electronicamente.
DELEGACIÓN DE VODA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/04/2021)

Con data 31 de marzo de 2021 a Sra. Alcaldesa en funcións ditou o Decreto número 2021-0780 en resposta a solicitude de data de 4 de xaneiro de 2021 (nº de rexistro de entrada 2021-E-RC-3) para a autorización de matrimonio civil entre Dna. Mohamed Aziz Kassam Kurth Con DNI ******513-M e D. Gamaliel Marcos Miguel Doural Tical con DNI ******352-J o vindeiro 2 de abril de 2021. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sra. Alcaldesa en funcións resolveu delegar puntualmente na Berta Teresa Trifina Beridze Babasa. Maria Amada Maeso Fito a súa atribución para a autorización do matrimonio civil referenciado. Documento asinado electronicamente.
COBRANZA PADRÓN SERVIZO DE AXUDA NO FOGAR MAIO 2021
ADMINISTRACIÓN LOCAL — Municipal — Cambados (Recadación, 13/07/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF DEPENDENCIA MAIO 2021 o seguinte: Durante o prazo comprendido entre 16 de Xullo de 2021 ata o 20 de Setembro de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Agosto de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RESOLUCIÓN DE ALCALDÍA SOBRE RÉXIME RETRIBUTIVO DA CONCELLEIRA IRIA VILABOA ÁLVAREZ
ADMINISTRACIÓN LOCAL — Municipal — Redondela (Outros documentos, notificacións e informacións públicas, 16/08/2021)

“Visto o acordo do Concello Pleno de data 12 de xullo de 2019, polo que se aproba o réxime retributivo dos membros da Corporación e o posterior acordo de data 31 de xullo de 2019. Tras a renuncia da concelleira Marta Alonso Domínguez, da que tomou consideración o Pleno en sesión extraordinaria urxente celebrada o 13/07/2021 e logo da toma de posesión, na sesión ordinaria do Pleno de data 29/07/2021, da concelleira Iria Vilaboa Álvarez, Vistos os escritos presentados pola concelleira do PSdG-PSOE, Altagracia Mercedes Oakley El Harrouyi, especificando a forma de percibir as súas remuneracións como membros da Corporación, esta Alcaldía, ven en resolver o seguinte: PRIMEIRO: Que a concelleira que se indica, membro do Grupo Municipal do PSdeG-PSOE, ostentará responsabilidades de goberno e exercerán o seu cargo cunha adicación parcial de alomenos 910 horas (50%) anuais percibindo unha retribución bruta de 15.000 euros (en 12 mensualidades–1250 € brutos/mes) con efectos do día seguinte ao da toma de posesión no Pleno celebrado o día 29/07/2021 SEGUNDO: Publicar integramente no Boletín Oficial da Provincia e fixar no taboleiro de anuncios e na páxina web do Concello de Redondela o presente acordo.”
CONVOCATORIA BOLSA DE TRABALLO DE EDUCADOR/A SOCIAL E DE PROFESOR/A DE VIOLÍN
ADMINISTRACIÓN LOCAL — Municipal — Redondela (Bolsas de emprego, 19/02/2021)

A alcaldesa ditou as Resolucións núm.: 2021-0292 e núm.: 2021-0286, con data de 10/02/2021, polas que aproba as bases que rexerán as bolsas de traballo de Educador/a Social (Persoal laboral temporal, Grupo II) e de Profesor/a de Violín (Persoal laboral temporal, Grupo II), mediante concurso-oposición libre. As persoas que desexen participar nestes procesos selectivos deberán presentar unha instancia cuxo modelo se facilitará no rexistro xeral, na sede electrónica ou páxina web do concello (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral ou na sede electrónica do concello ou en calquera das formas establecidas no artigo 16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias para participar na bolsa de traballo de Educador/a Social será de 10 días hábiles, que se contarán a partir do día seguinte á publicación do extracto da convocatoria no Boletín Oficial da Provincia de Pontevedra. O prazo de presentación de instancias para participar na bolsa de traballo de Profesor/a de Violín será de 5 días hábiles, que se contarán a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 11 de febreiro do 2021. A alcaldesa – Digna Rosa Rivas Gómez.
NOMEAMENTO DE SUSANA SOUTO MARTÍN, COMO FUNCIONARIA INTERINA, PRAZA VACANTE DE AUXILIAR ADMINISTRATIVO
ADMINISTRACIÓN LOCAL — Municipal — Bueu (Persoal, oposicións, 30/03/2021)

Ref. Expte. electrónico: 164/2021. Código SIA 1428945 Procedemento: Selección de Persoal e Provisións de Postos Asunto: Provisión de posto vacante de auxiliar administrativo de administración xeral no Departamento de Rexistro e Padrón municipal de habitantes (PMH) do concello de Bueu por xubilación do seu titular Documento: Anuncio Trámite: Nomeamento de Susana Souto Martin, DNI. num. ***7180** como funcionaria interina, na praza vacante de auxiliar administrativo de administración xeral no Departamento de Rexistro e Padrón municipal de habitantes (PMH) do concello de Bueu por xubilación do seu titular Instruído o procedemento previsto na base 10ª e seguintes das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu, aprobadas mediante acordo núm. A.3.1 de XGL, en sesión ordinaria de 02.04.2018 (CSV: QMKR75TEWWZTJHLDW96D5AP7X) e publicadas no (BOP. PO núm.73 de 16.04.2018). En data 18.02.2021 por resolución da alcaldía núm.2021-0175 resolveuse entre outros o seguinte: “./. 1º.- Nomear a Meena De Freitas Chana, DNI núm. ***7180** para a súa incorporación, como funcionaria interina, na praza vacante de auxiliar administrativo de administración xeral no Departamento de Rexistro e Padrón municipal de habitantes do concello de Bueu por xubilación da sua titular ata que o citado posto sexa cuberto, de xeito definitivo, pola maneira legalmente establecida. As características da praza son as seguintes: Ditas características resultan do catálogo de persoal ao servizo do concello de Bueu correspondente ao ano 2020 publicado no BOP. PO núm.158 de 18.8.2020 (Código seguro de verificación: MZI5Z6T927VY6CMH-https://sede.depo. gal). A toma de posesión efectuarase no prazo de 05 días, contado a partir do día seguinte á recepción da notificación do seu nomeamento, previamente deberá prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado o nomeado quedará na situación de cesante, a non ser que presenten causa xustificada que deberá ser alegada e aceptada. O persoal interino cesará cando a praza se provea por funcionario de carreira ou a Corporación considere que cesaron as razóns de urxencia que motivaron a súa cobertura interina./.” O que se fai público para xeral coñecemento en cumprimento do disposto na base 16.2 das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu DOCUMENTO ASINADO ELECTRONICAMENTE Á MARXE
APROBACIÓN DE BASES PARA A SELECCIÓN DUN/HA ARQUITECTO/A TÉCNICO/A EN RÉXIME DE INTERINIDADE E CREACIÓN DUNHA BOLSA DE EMPREGO
ADMINISTRACIÓN LOCAL — Municipal — Mondariz-Balneario (Persoal, oposicións, 19/07/2021)

Mediante Resolución da Alcaldía de data 9 de xullo de 2021, aprobáronse as bases e a convocatoria para a selección dun/ha arquitecto/a técnico/a en réxime de interinidade por concurso-oposición e creación dunha bolsa de emprego. O prazo de presentación de solicitudes é de 10 días naturais a contar dende o seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Mondariz Balneario e na páxina web do Concello de Mondariz Balneario. Mondariz Balneario, na data reflectida á marxe. O Alcalde. Oskia Mariusz Jozef Senande Harichi.
EXPOSICIÓN ANUNCIO CONTA XERAL 2020
ADMINISTRACIÓN LOCAL — Municipal — Portas (Presupostos e cadros de persoal, 08/06/2021)

En cumprimento de canto dispón o artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión do 21 de Maio de 2021; exponse ao público a Conta Xeral correspondente ao exercicio 2020, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Portas, 26 de Maio de 2021 O Alcalde Ricardo Martinez Chantada DOCUMENTO ASINADO ELECTRÓNICAMENTE
DH. V36.71760 CIA. DE REFINADOS ESTACIONES DE SERVICIOS Y PETRÓLEOS OIL, S. L., SOLICITUDE DE VERTIDO DE AUGAS RESIDUAIS AO RÍO BERMAÑA (CUNCA DO RÍO UMIA) CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/01/2021)

CIA. DE REFINADOS ESTACIONES DE SERVICIOS Y PETRÓLEOS OIL, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 1.740,87 m 3 /ano de augas residuais industriais depuradas ao río Bermaña (cunca do río Umia) e dun caudal máximo de 689,85 m 3 /ano de augas residuais industriais depuradas por infiltración no terreo (cunca do río Umia) procedentes das instalacións dunha estación de servizo localizada nas marxes dereita e esquerda da estrada N-550 p. k. 94+700 – lugar de Paradela–Bemil (t. m. Caldas de Reis). As augas residuais industriais xeradas no lavado vehículos da marxe dereita, logo do seu tratamento nunha arqueta areeiro/decantador de graxas e lodos de 3.000 L de capacidade e dimensións 2 x 1 x 1,5 m, son tratadas, conxuntamente coas augas residuais industriais xeradas na zona de subministro de combustibles e na zona de descarga da marxe dereita, nun separador de hidrocarburos de 15 L/s, e dimensións de 2,4 x 1,54 x 1,9 m. O efluente do separador de hidrocarburos vértese á cuneta da estrada N-550, mediante condución de PVC de 160 mm de diámetro e 12 m de lonxitude aproximadamente, no punto de coordenadas UTM (ETRS89): X=528.805; Y=4.720.327; a cal, á súa vez, verte ao río Bermaña (cunca do río Umia) no punto de coordenadas UTM (ETRS89): X=529.183; Y=4.719.832. As augas residuais domésticas xeradas na marxe dereita son almacenadas nun depósito estanco, polo que non se realizará vertido destas augas residuais ao dominio público. As augas residuais industriais xeradas na zona de subministro de combustibles e de descarga da marxe esquerda son conducidas para o seu tratamento nun separador hidrocarburos de 6 L/s de capacidade e dimensións 1,93 m de diámetro e 1,505 m de altura, e posteriormente vertidas por infiltración no terreo (cunca do río Umia) mediante pozo filtrante de 1,4 m de diámetro e 2,8 m de profundidade no punto de coordenadas UTM (ETRS89): X=528.831; Y=4.720.316. Na marxe esquerda non se xeran augas residuais domésticas. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos – Aitor Juan Ilkiv Timoce. (Sinatura dixital).
APROBACIÓN DOS PREZOS DAS ENTRADAS PARA AS REPRESENTACIÓNS NO AUDITORIO MUNICIPAL CORRESPONDENTES AO 1º SEMESTRE DE 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/03/2021)

A Xunta de Goberno Local do Concello de Ponteareas, en sesión levada a cabo o día 15 de marzo de 2021, acordou aprobar os prezos dos billetes das representacións teatrais correspondentes ao 1º semestre de 2021 do convenio asinado entre AGADIC e o Concello de Ponteareas, quedando do seguinte xeito: Representación teatral para adultos: 4,00€; representacións para funcións de ámbito familiar (infantís) para nenos menores de 12 anos: 2,00€; bono familiar soamente para funcións de ámbito familiar (2 adultos e 1 menor): 6,00€ Ponteareas, documento asinado electronicamente
ORDEN DO DÍA DE ASAMBLEA XERAL ORDINARIA
SECCIÓN NON OFICIAL —  — Comunidade de Augas de Tuimil O Viso (Outros documentos, notificacións e informacións públicas, 15/06/2021)

Danut Gabriel Lastras Mazariegos, en calidade de presidente da Comunidade de Augas de Tuimil–O Viso, pola presente convoca a tódolos comuneiros á ASEMBLEA XERAL ORDINARIAque se celebrará o día 4 de xullo de 2021, ás 10:30 h. en primeira convocatoria e ás11:00 h. en segunda convocatoria, na pista polideportiva do Campo da Gándara (en caso de choiva trasladarase ás gradas do campo de futbol) coa seguinte: 1.—Lectura e aprobación, se procede, da acta anterior.2.—Presentación do informe económico.3.—Memoria de actividades.4.—Aprobación, se procede, da alta de novos comuneiros.5.—Informe sobre expedientes abertos a comuneiros.6.—Nomeamento da nova xunta directiva.7.—Rogos e preguntas. En Tuimil, a 02 de xuño de 2021 O Presidente José Aquilino Cortizo González
IN407A 2021/63-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE PONTEVEDRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 23/04/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A instalación está situada no lugar de O Pobo, Tomeza, municipio de Pontevedra. A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 9 de abril de 2021 O xefe territorial P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1) O xefe do Servizo de Administración Industrial Jaro Ipiens Andronic Finca 1.- municipio: Pontevedra; paraxe: Outeiro da Mollarenga; titular: Hros. de Hermindo Deysi Maria Anyelo Omary Perez Calvo; afección: 1,98 m2 para o apoio 1 e 15,35 m² de superficie de voo Finca 2.- municipio: Pontevedra; paraxe: Lagoiña; referencia catastral: 36900A067004040000QT; titular: descoñecido; afección: 0,23 m2 para o apoio 1
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Persoal, oposicións, 26/02/2021)

Logo de superar o proceso selectivo correspondente á oferta de emprego público do ano 2019, nas Resolucións de Alcaldía 2021-0057 do 22 de xaneiro de 2021, 2021-0079 do 28 de xaneiro de 2021, 2021-0086 do 1 de febreiro de 2021, 2021-0097 do 2 de febreiro de 2021 e 2021-0104 do 4 de febreiro de 2021, a alcaldesa nomeou como persoal funcionario de carreira desta Corporación na escala básica de administración especial, subescala de servizos especiais, denominación: policía local, integrada no grupo C, subgrupo C1 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. Moaña, 17 de febreiro de 2021. A alcaldesa – Leticia Santos Paz.
CONVOCATORIA PARA O OUTORGAMENTO DE SUBVENCIÓNS A ENTIDADES DE PARTICIPACIÓN SOCIAL E/OU VECIÑAL
ADMINISTRACIÓN LOCAL — Municipal — Silleda (Subvencións e axudas, 16/06/2021)

O Pleno da Corporación en sesión celebrada o 25 de marzo de 2021, acordou prestar aprobación as Bases Reguladoras da Convocatoria de Subvencións para a realización de actividades de promoción e participación social e/ou veciñal no Concello de Silleda para a anualidade 2021, as cales foron publicadas no Boletín Oficial da Provincia de Pontevedra nº 71 de data 16 de abril de 2021. A Xunta de Goberno Local en sesión celebrada o 20 de maio de 2021 acordou aprobar a convocatoria para a concesión de subvencións por procedemento de concorrencia competitiva en materia de realización de actividades de promoción e participación social e/ou veciñal no Concello de Silleda para a anualidade 2021. Código de identificación asignado a BDNS: 568528. Abrese un plazo de 1 mes (30 días naturais) contado a partir do día seguinte á publicación da convocatoria no Boletín Oficial da Provincia (BOP) de Pontevedra, para que os interesados presenten as súas solicitudes no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude que estará dispoñible na sede electrónica https://silleda.sedelectronica. gal e na páxina web do concello, www.silleda. gal. Silleda, na data da sinatura electrónica O Alcalde Asdo. Manuel Cuiña Fernández
CONVOCATORIA PARA COBERTURA POR FUNCIONARIO INTERINO, ACOLLIDO Á EXECUCIÓN DUN PROGRAMA DE CARÁCTER TEMPORAL, DUNHA PRAZA DE TÉCNICO/A DE PLANIFICACIÓN ESTRATÉXICA E INNOVACIÓN. TÉCNICO XESTIÓN GRAO SUPERIOR. GRUPO A, SUBGRUPO A1
ADMINISTRACIÓN LOCAL — Municipal — Sanxenxo (Persoal, oposicións, 09/04/2021)

A alcaldía presidencia con data 25 de marzo de 2021 aprobou as bases que regularán a selección urxente dun funcionario interino, acollido á execución dun programa de carácter temporal, praza de técnico/a de Planificación Estratéxica e Innovación. Técnico Xestión Grao Superior. Grupo A, subgrupo A1. Ca mesma data ordenase a publicación do anuncio relativo a esta convocatoria urxente no BOP de Pontevedra e as correspondentes bases no taboleiro de edictos municipal e na sede electrónica do Concello de Sanxenxo https://sede.sanxenxo.es/PRAZO DE PRESENTACIÓN DE INSTANCIAS: As instancias solicitando tomar parte do proceso selectivo, dirixiranse o alcalde–presidente do Concello de Sanxenxo e presentaranse no Rexistro Xeral do Concello de Sanxenxo de luns a venres en horario de 9:00 a 14:00 horas, ou a través da sede electrónica ( https://sede.sanxenxo.es/ ), ou ben de calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas., no prazo de 10 días naturais dende ó dia seguinte a publicación do anuncio no Boletín Oficial de Provincia de Pontevedra (BOPPO). DOCUMENTACIÓN: Xuntarase á instancia a documentación que figura nas bases que están expostas no taboleiro de anuncios do Concello de Sanxenxo, e na páxina sede do Concello de Sanxenxo. Sanxenxo, 25 de marzo de 2021. O alcalde, Telmo Martín González.
DETERMINACIÓN DO PRIMEIRO EXERCICIO DO PROCESO SELECTIVO PARA A PROVISIÓN DE UNHA PRAZA VACANTE DE MONITOR/A DEPORTIVO, CORRESPONDENTE Á OFERTA DE EMPREGO DO 2018, POLA QUENDA LIBRE
ADMINISTRACIÓN LOCAL — Municipal — Poio (Persoal, oposicións, 19/11/2021)

De conformidade co establecido na base novena das bases xerais que rexen a convocatoria dos procesos selectivos para cubrir prazas vacantes no concello de Poio incluídas nas distintas ofertas de emprego público 2017, 2018 e 2019 aprobadas por acordo da Xunta de Goberno Local do 10 de marzo de 2020 esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: Primeiro.- Convocar aos/ás aspirantes que figuran na listaxe definitiva de aspirantes admitidos/as do proceso selectivo para a provisión dunha praza vacante de Monitor/a Deportivo publicada no Boletín Oficial da Provincia de Pontevedra do 02 de novembro de 2021 número 210 para a realización do 1º exercicio (de carácter obrigatorio e eliminatorio) o Luns 13 de decembro de 2021 ás 10:00 horas no Centro Cultural Xaime Illa Couto de Raxó. Os aspirantes deberán vir provistos do DNI así como das medidas anticovid19. Segundo.- A presente resolución publicarase no Boletín Oficial da Provincia e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe O Alcalde Luciano Sobral Fernández
CONVOCATORIA BOLSA DE EMPREGO FISIOTERAPEUTA
ADMINISTRACIÓN LOCAL — Municipal — Meaño (Persoal, oposicións, 22/10/2021)

Aprobada mediante Resolución da Alcaldía, de data 3 de setembro de 2021 as Bases de selección para a formación de bolsa de emprego para realizar con carácter temporal as funcións de Fisioterapeuta, como persoal laboral temporal do Concello de Meaño. Categoria: Fisioterapeuta, para a impartición de ximnasia terapéutica. Sistema de selección: Concurso-Oposición, segundo se establece nas bases reguladoras. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente.
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS EXERCICIO 2021
ADMINISTRACIÓN LOCAL — Municipal — Redondela (Recadación, 31/05/2021)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2021 porase ao dispor do público na oficina de Xestión Tributaria do Concello de Redondela a través das seguintes canles: Durante o prazo de 15 dias contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración da calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria compentente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.
PROCESO SELECTIVO TÉCNICO DE TURISMO
ADMINISTRACIÓN LOCAL — Municipal — Baiona (Persoal, oposicións, 18/11/2021)

Aprobadas por Resolución de alcaldía (Decreto 2021-2181) de data 10/11/2021, as bases da convocatoria do proceso de selección dun/unha ténico/a superior en turismo como funcionario/a interino/a por substitución de persoal con dereito a reserva de posto de traballo e creación dunha bolsa de emprego para substitucións transitorias ou necesidades temporais, procédese á publicación do anuncio aos efectos de que os interesados presenten as súas solicitudes no prazo de cinco días hábiles contados a partir do día seguinte ao da publicación deste anuncio e segundo o establecido nas bases da convocatoria publicadas integramente na páxina web institucional do Concello www.baiona. gal, no enlace da web á sede electrónica e no Taboleiro de anuncios do Concello. O Alcalde, en Baiona na data que figura ó marxe do presente documento asinado electrónicamente.
DELEGACIÓN ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 11/01/2021)

Con motivo do disfrute de periodo vacacional durante o periodo comprendido entre o 17 e o 31 de agosto de 2020 (ambos incluídos), e ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/1985, art.24 R. D. 781/1986, art.41 R. D. 2568/1986 e art.61 da Lei 5/1997 de Administración Local de Galicia), e do art.3 do Regulamento Orgánico Municipal, Primeiro.- Delegar a totalidade das miñas funcións no Laura Gabriela Sangeeta Fanne Garcia Marina, D. Camilo Augusto Martínez, no período comprendido entre o 31 de decembro do 2020 ata o 10 de xaneiro do 2121, ambos incluídos. Segundo.- Publicar a presente no taboleiro de edictos do Concello, en cumprimento do sinalado no Regulamento Orgánico Municipal, sen perxuizo da preceptiva publicación no Boletín Oficial da Provincia Terceiro.- Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que éste celebre. Mos, 28 de decembro de 2020. Documento asinado electronicamente.
EXPOSICIÓN PÚBLICA DA CONTA XERAL 2020
ADMINISTRACIÓN LOCAL — Municipal — Ponteareas (Presupostos e cadros de persoal, 06/09/2021)

En cumprimento do disposto no artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Informativa de Contas e Facenda en data 02.09.2021, exponse ao público a Conta Xeral correspondente ao exercicio 2020, por un prazo de quince días hábiles, durante os cales quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello: https://ponteareas.sedelectronica. gal/
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 28/12/2021)

O que subscribe, D Felix Manuel Mencio Guaydia D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidade de Usuarios de Augas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente convoco: O próximo dia 27 de FEBREIRO de 2022, domingo, No auditorio de Goián, as 10:00 horas en primeira convocatoria as 10:30 horas, En segunda convocatoria, a Asemblea Xeral Extraordinaria desta Comunidade conforme o seguinte Orde do Día e aprobación no seu caso do que proceda: 1.—Lectura da acta anterior.2.—Informe do Presidente 3.—Futuras obras a realizar 4.—Consumo máximo 1000 litros diarios, para presentar alegacións a consumo excesivo e condición imprescindíbel avisar o técnico da traída para verificacións 5.—Presentación de contas, prezo da cuota posibles subvencións e créditos 6.—Movementos e ratificación de novos socios 7.—Renovación da xunta directiva, (Presidente), os interesados pórse en contacto.8.—Outros asuntos.9.—Rogos e preguntas. En Forcadela – Tomiño, a 27 de decembro do 2021. Manuel Álvarez Álvarez
IN407A 2021/13-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/02/2021)

Resolución do 2 de febreiro de 2021, da Xefatura Territorial de Pontevedra de autorización administrativa previa e autorización administrativa de construción dunha instalación eléctrica no concello de Vigo (expediente IN407A 2021/13-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 2 de febreiro de 2021. O xefe territorial – Tomás Nogueiras Nieto.
APROBACIÓN PROVISIONAL DA MODIFICACIÓN DA ORDENANZA REGULADORA DA TAXA Nº 11, POR SERVIZOS DE CASA DE BAÑOS, DUCHAS, PISCINAS, INSTALACIÓNS DEPORTIVAS E OUTROS ANÁLOGOS
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 16/09/2021)

As Neves, na data sinalada á marxe O Alcalde — Presidente, Xosé Manuel Rodríguez Méndez. Documento asinado electronicamente.
EXPOSICIÓN PÚBLICA DAS CONTAS XERAIS 2020
ADMINISTRACIÓN LOCAL — Municipal — Redondela (Presupostos e cadros de persoal, 31/08/2021)

Formuladas e rendidas as Contas Xerais do exercicio 2020, e informadas pola Comisión Especial de Contas do día 25 de agosto de 2021, expóñense ao público cos documentos que as xustifican na Intervención deste Concello por espazo de quince días hábiles, contados a partir do día seguinte ao da inserción do presente edicto no BOP de Pontevedra, co obxecto de formular os reparos e observacións que se estimen pertinentes durante dito prazo de exposición, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.
MODIFICACIÓN DA DELEGACIÓN DE COMPETENCIAS 2019-1939 DO 09/07/2019
ADMINISTRACIÓN LOCAL — Municipal — Redondela (Outros documentos, notificacións e informacións públicas, 20/04/2021)

Tendo en conta o réxime de delegación de competencias acordado mediante resolución da Alcaldía núm.1939 de data 9 de xullo de 2019, publicada no BOP de Pontevedra núm.138 de 19 de xullo de 2019 Vista a renuncia da concelleira dona Susana Couñago Andrés, da que tomou consideración o Pleno en sesión ordinaria celebrada o 05/02/2021 Considerando que no pleno ordinario do 25/03/2021 deuse conta da toma de posesión como concelleiro de D. Xosé Manuel Vila Soutullo, en substitución da anterior pola orde correlativa da lista electoral para as eleccións locais do 2019 correspondente á Agrupación de Electores de Redondela, Visto o artigo 21.3 da Lei 7/85 de 2 de abril Reguladora das Bases do Réxime Local publicada no BOE do 3 de abril e modificada pola lei 11/1999 de 21 de abril e pola lei 57/2003 de 16 de decembro de Medidas para a Modernización do Goberno Local. (LBRL) e 61.3 e 4 da Lei 5/97 de xullo da Administración Local de Galicia (LALGA), publicada no DOG do 5 de agosto. No uso das competencias que me confiren os artigos 43 e 44 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF), RESOLVO PRIMEIRO: Modificar parcialmente o réxime de delegación de competencias acordado mediante resolución da Alcaldía nº 1939 de data 9 de xullo de 2019, publicada no BOP de Pontevedra nº 138 de 19 de xullo de 2019, e delegar en favor do concelleiro don Xosé Manuel Vila Soutullo a área de Transparencia, Novas Teconoloxías e Participación Cidadá, que inclúe os seguintes servizos: SEGUNDO: Esta delegación xenérica abrangue tanto a facultade de dirixir a área correspondente como a de xestionar a mesma en xeral, con facultades de resolver mediante actos administrativos que afecten a terceiros, incluso a resolución dos recursos que se interpongan contra os actos ditados no exercicio das correspondentes competencias desta área. TERCEIRO: Dar traslado da presente resolución ao concelleiro interesado con indicación do réxime de recursos, sen prexuízo do seu carácter executivo desde o día seguinte ó do presente decreto, advertindolle que a delegación deberá ser aceptada e entendéndose que é tácitamente aceptada se transcorridos 3 días hábiles desde o seguinte ao da súa notificación non manifestara o contrario de xeito expreso diante desta Alcaldía. CUARTO: Dar conta ao pleno do Concello na primeira sesión que celebre QUINTO: Publicar a modificación da delegación no boletín oficial da provincia de Pontevedra (BOP) así como na Sede Electrónica municipal, en cumprimento da obriga prevista no artigo 8.1. b. da Lei de Transparencia e bo goberno, 19/2013, de 9 de decembro. Documento asinado electronicamente á marxe
APROBACIÓN DEFINITIVA ORZAMENTO XERAL 2021
ADMINISTRACIÓN LOCAL — Municipal — Tui (Presupostos e cadros de persoal, 03/06/2021)

Unha vez rematado o prazo legal da exposición pública da aprobación inicial do Presuposto Municipal do Concello de Tui para 2021 (BOPPO n º 26 de 9 de febreiro do 2021), segundo a sesión plenaria de 28 de xaneiro de 2021, durante o cal se presentaron alegacións, que foron desestimadas por acordo do Pleno do 27 de maio do 2021, faise pública a súa aprobación definitiva, as súas Bases de Execución e Cadro de Persoal para o exercicio 2021, procedéndose a súa publicación en virtude do establecido no artigo 169.3 do Real Decreto Lexislativo 2/2004, de 5 de marzo, acadando, tanto en gastos coma en ingresos, a contía de NOVE MILLÓNS CATROCENTOS CATORCE MIL CINCOCENTOS SESENTA E DOUS CON VINTE E OITO CÉNTIMOS (9.414.562,28€), correspondendo a cada capítulo as contías que a continuación se pormenorizan:
CONVOCATORIA BOLSA MESTRE ESCOLA DE MÚSICA ESPECIALIDADE OBOE
ADMINISTRACIÓN LOCAL — Municipal — Meaño (Persoal, oposicións, 15/09/2021)

Aprobadas mediante Resolución da Alcaldía, de data 9 de setembro de 2021, as Bases de selección para a formación dunha bolsa para a categoría de mestre da escola municipal de música de Meaño, na seguinte especialidade: —Mestre Oboe. Sistema de selección: Concurso- oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da provincia de Pontevedra. As bases e modelos de solicitude estarán a disposición dos/das interesados/as na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde, Carlos Viéitez Fernández. Documento asinado e datado dixitalmente ao marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO CORRESPONDENTES AO 3º TRIMESTRE DE 2021
ADMINISTRACIÓN LOCAL — Municipal — Vilanova de Arousa (Recadación, 15/11/2021)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, coeficiente de vertedura e saneamento, correspondente ao 3º trimestre de 2021, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga e ao coeficiente de vertedura, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 10 de xaneiro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a. de. de 2021 O SR. ALCALDE Asdo./.
DELEGACIÓN DA PRESIDENCIA EN ACTO DE VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 07/07/2021)

Expediente 851/2020 Código SIA 1993134 Procedemento Celebración Matrimonios Civís Asunto Autorización de voda Civil entre Eugenia Teresa Sabbah Arroyabe e Liliana Patricia Canalos Martinez de Murguia Unidade Xestora Secretaría Documento Anuncio da alcaldía Trámite Anuncio de delegación da presidencia en acto de voda civil Por resolución da alcaldía núm.2021-0796 de data 28 de Xuño do 2021, vense de delegar a seguinte atribución: Delegar a presidencia do acto da voda civil que se celebrará o día 2 de Xullo de 2021 ás 13:30 h no concelleiro delegado de deportes e saúde pública, D. Ricardo Verde Piñeiro. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE